სილეზიის უნივერსიტეტი

**სილეზიის უნივერსიტეტი კატოვიცეში** - 
( *Uniwersytet Śląski w Katowicach, UŚ*,  *The University of Silesia in Katowice*,  *Universitas Silesiensis*) ავტონომიური, სახელმწიფო უნივერსიტეტია პოლონეთში, სილესიის სავოევოდოში, ქალაქ კატოვიცეში. 

უნივერსიტეტი სტუდენტებს სთავაზობს საბაკალავრო, სამაგისტრო, სადოქტორო და სხვა სამეცნიერო სასწავლო პროგრამებს და ტრენინგებს. გააჩნია 53 მიმართულება და 160-ზე მეტი სპეციალობა.

საერთაშორისო თუ პოლონური რეიტინგების მიხედვით, სილესიის უნივერსიტეტი კატოვიცეში ერთ-ერთი წამყვანი უნივერსიტეტია ქვეყანაში.

## ისტორია 
სილესიის უნივერსიტეტის წარმომავლობა იწყება 1928 წლიდან. მაშინ, როცა დაარსდა *განათლების ინსტიტუტი კატოვიცეში* (* the Institute of Education in Katowice*), რომელიც იმ დროისთვის ერთადერთი უმაღლესი სასწავლო დაწესებულება იყო სილესიის რეგიონის პოლონურ ნაწილში. 1950 წელს ინსტიტუტს სახელი შეეცვალა და ჩამოყალიბდა *განათლების უმაღლესი სკოლა კატოვიცეში* (* Higher School of Education in Katowice*). მოგვიანებით სკოლა შეერწყა 1965 წელს კატოვიცეში დაარსებულ კრაკოვის *იაგელონიის უნივერსიტეტის* (* Jagiellonian University *) ფილიალს. 1968 წლის 8 ივნისს ამ ბაზით დაარსდა სილესიის უნივერსიტეტი კატოვიცეში. ეს იყო რიგით მეცხრე უნივერსიტეტი პოლონეთში. 

ახალმა უნივერსიტეტმა მოღვაწეობა 5724 სტუდენტით და 4 ფაკულტეტით დაიწყო. ეს ფაკულტეტები იყო:
#ჰუმანიტარული ფაკულტეტი
#ფიზიკის, ქიმიისა და მათემატიკის ფაკულტეტი
#სამართლის და ადმინისტრირების ფაკულტეტი
#ტექნიკური აღზრდის ფაკულტეტი

## მდებარეობა 
უნივერსიტეტი მდებარეობს პოლონეთის სამხრეთ ნაწილში, *ზედა სილესიის მეტროპოლიაში* (*Metropolitan Association of Upper Silesia*). საუნივერსიტეტო კომპლექსი მოიცავს მეტროპოლიის შემდეგ 5 ქალაქს: *კატოვიცე, სოსნოვიეცი, ჩეშინი, ხოჟუვი და რიბნიკი*. თუმცა უნივერსიტეტის მმართველი ორგანო და ძირითადი ფაკულტეტები განლაგებულია მეტროპოლიის დედაქალაქში, ქალაქ კატოვიცეში.

## საერთაშორისო კავშირები 
უნივერსიტეტს აქვს ძლიერი საერთაშორისო ურთიერთობები, 600-ზე მეტი ხელშეკრულების და 1 000-ზე მეტი კვლევითი პროექტის საფუძველზე თანამშრომლობს მსოფლიოს მრავალ სასწავლო დაწესებულებასთან, რისი წყალობითაც სტუდენტებს და პროფესორ-მასწავლებლებს სთავაზობს უამრავ გაცვლით პროგრამას. 

რამდენიმე წლის წინ უნივერსიტეტმა გააფორმა ხელშეკრულება ილიას სახელმწიფო უნივერსიტეტთან. შედეგად  ყოველწლიურად ქართველი სტუდენტები მიემგზავრებიან სილესიის უნივერსიტეტში საბაკალავრო, სამაგისტრო და სადოქტორო პროგრამებზე სწავლის გასაგრძელებლად.

## უნივერსიტეტი ციფრებში 
*ლექტორების რაოდენობა: 2 052
*სტუდენტების რაოდენობა: 32 268
*ფაკულტეტების რაოდენობა: 12
*ინსტიტუტების რაოდენობა: 23
*დეპარტამენტების რაოდენობა: 75

## ფაკულტეტები 
*ბიოლოგიისა და გარემოს დაცვის ფაკულტეტი 
*დედამიწის შემსწავლელი მეცნიერებების ფაკულტეტი
*ეთნოლოგიისა და საგანმანათლებლო მეცნიერებების ფაკულტეტი 
*თეოლოგიის ფაკულტეტი 
*ინფორმატიკისა და გამოყენებითი მეცნიერებების ფაკულტეტი 
*მათემატიკის, ფიზიკისა და ქიმიის ფაკულტეტი 
*პედაგოგიკის და ფსიქოლოგიის ფაკულტეტი 
*საზოგადოებრივი მეცნიერებების ფაკულტეტი 
*სამართლის და ადმინისტრირების ფაკულტეტი 
*ფილოლოგიის ფაკულტეტი
*ქშისტოფ კიეშლოვსკის სახელობის რადიოსა და ტელევიზიის ფაკულტეტი 
*ხელოვნების ფაკულტეტი

## კვლევებისა და სწავლების აკადემიური ერთეულები 
*დისტანციური სწავლების ცენტრი სილესიის უნივერსიტეტში ( *Centrum Kształcenia na Odległość w Uniwersytecie Śląskim*)
*სტრუქტურული კვლევების ფაკულტეტთაშორისო ლაბორატორია ( *Międzywydziałowa Pracownia Badań Strukturalnych*)
*ჰუმანიტარული მეცნიერებების ფაკულტეტთაშორისო ინდივიდუალური სწავლების ცენტრი ( *Międzywydziałowe Indywidualne Studia Humanistyczne*)
*საბუნებისმეტყველო-მათემატიკური ფაკულტეტთაშორისო ინდივიდუალური სწავლება ( *Międzywydziałowe Indywidualne Studia Matematyczno-Przyrodnicze*)
*საგანმანათლებლო ცენტრი რიბნიკში ( *Ośrodek Dydaktyczny w Rybniku*)
*ევროპული სწავლების ცენტრი ( *Ośrodek Studiów Europejskich Uniwersytetu Śląskiego*)
*უცხო ენების პრაქტიკული სწავლების ცენტრი ( *Studium Praktycznej Nauki Języków Obcych*)
*სპორტის და ფიზიკური აღზრდის ცენტრი ( *Studium Wychowania Fizycznego i Sportu*)
* პოლონური ენისა და კულტურის სკოლა ( *Szkoła Języka i Kultury Polskiej*)
*მენეჯმენტის სკოლა ( *Szkoła Zarządzania Uniwersytetu Śląskiego*)
*მესამე საუკუნის უნივერსიტეტი ( *Uniwersytet Trzeciego Wieku*)

## სხვა განყოფილებები 
*უნივერსიტეტის არქივი
*უნივერსიტეტის ბიბლიოთეკა
*ფონდი Viribus Unitis
*სტუდენტური ჟურნალი "SUPLEMENT"
*ყოველთვიური გამოცემა  "Gazeta Uniwersytecka"
*უნივერსიტეტის მუსიკალური გუნდი "Harmonia"
*სტუდენტური სიმღერისა და ცეკვის ჯგუფი "Katowice"
*უნივერსიტეტის ტელევიზია
*სტუდენტური რადიო "EGIDA"
*უნივერსიტეტის გამომცემლობა

## სტუდენტური საერთო საცხოვრებლები 
უნივერსიტეტს გააჩნია მძლავრი სტუდენტური საცხოვრებლების სისტემა. ფლობს 10 საერთო საცხოვრებელს:
*3 კატოვიცეში, ლიგოტაში (DS1-"Stonoga", DS2-"Aplikant", DS7-"Szpital") - ტყის პირას გაშენებული მთავარი სტუდენტური კომპლექსი, რომელიც მოიცავს როგორც სტუდენტურ საცხოვრებლებს, ასევე სტუდენტურ კლუბს *("Straszny dwór")*, საუნივერსიტეტო რადიოს *("EGIDA")*, ბიბლიოთეკას, ტენისის და სატელევიზიო ოთახებს + სასურსათო მაღაზიებს.
*4 სოსნოვიეცში (DS2-"Wutuś", DS3-"Parnas", DS4-"Amorek", DS5-"Ikar")
*3 ჩეშინში (DS"UŚKA", DS"CIESZKO", DSN)

გარდა სტუდენტური საცხოვრებლებისა უნივერსიტეტს გააჩნია 4 საცხოვრებელი დოქტორანტების, პროფესორებისა და უნივერსიტეტის სხვა თანამშრომლებისთვის კატოვიცეში, სოსნოვიეცში, ხოჟუვში და ჩეშინში.

## რესურსები ინტერნეტში  
* University of Silesia in Katowice - website
* Uniwersytet Śląski w Katowicach - website
* Uniwersytet Śląski w Katowicach - Rybnik - website 

კატეგორია:პოლონეთის უნივერსიტეტები
კატეგორია:უნივერსიტეტები ანბანის მიხედვით